PIÈCES A L’APPUI. 
315 
-Hîttrr. 
Une brunette icy ie voy 
Qui toute puissance a sur moy. 
Chascune grâce en elle abonde. 
Je l’aymeray seule en ce monde. 
Du beau don que Venus a pris , 
Présenter luy en dois le prix 
Et lui quiter la pomme ronde. 
Je l’aymeray seule en ce monde. 
Heureux celluy qu’elle aymera î 
Car bien vanter il se pourra 
D’avoir une Vénus seconde. 
Je l’aymeray seule en ce monde. 
O ! qu’heureux seroient mes esprits 
Si en sa grâce estoy bien pris 
D’avoir sa gracieuse faconde ! 
Je l’aymeray seule en ce inonde. 
Définition ï»e Otnonr. 
FRAGMENT. 
C’est ung plaisir tout remply de tristesse, 
C’est ung tourment tout confit de liesse, 
Ung désespoir où tousiours l’on espère, 
Ung espérer où l’on se désespère. 
C’est ung regret de jeunesse perdue , 
C’est dedans l’air une pouldre espandue, 
C’est paindre en l’eaue et c’est vouloir encore 
Tenir le vent et denoircir un more. 
C’est une foy pleine de tromperie , 
Où plus est seur celluy qui moings s’y fie; 
C’est ung marché qu’une fraude accompaigne , 
Où plus y perd celluy qui plus y gaingne. 
C’est ung fainct ris , c’est une douleur vraye, 
C’est sans se plaindre avoir au cœur la playe , 
C’est devenir varlet au lieu de maistre , 
C’est mille fois le jour mourir et naistre. 
